b'\n_START_ARTICLE_\nDidysis flamingas\n_START_SECTION_\nI\xc5\xa1vaizda\n_START_PARAGRAPH_\nPlunksnos purpuri\xc5\xa1kai baltos, sparnuose raudonos, vairuojamosios plunksnos juodos. Snapas pilkas, galiukas juodas. K\xc5\xabnas 120\xe2\x80\x93140\xc2\xa0cm auk\xc5\xa1\xc4\x8dio. Deda vien\xc4\x85 kiau\xc5\xa1in\xc4\xaf\n_START_SECTION_\nPaplitimas\n_START_PARAGRAPH_\nPaplit\xc4\x99s Afrikoje, \xc5\xa0iaur\xc4\x97s ir Piet\xc5\xb3 Amerikoje, piet\xc5\xb3 Europoje (Guadalkiviro deltoje), Azijoje (Pers\xc5\xb3 \xc4\xaflankos, Kaspijos j\xc5\xabros pakrant\xc4\x97je, Afganistano, Indijos e\xc5\xbeeruose)._NEWLINE_Retkar\xc4\x8diais i\xc5\xa1 pietini\xc5\xb3 kra\xc5\xa1t\xc5\xb3 u\xc5\xbeklysta ir \xc4\xaf Lietuv\xc4\x85. Steb\xc4\x97ti \xc5\xbdalty\xc4\x8dio e\xc5\xbeere, Trak\xc5\xb3 rajone, \xc5\xa0e\xc5\xa1uoli\xc5\xb3 draustinyje, Kauno mariose, Mos\xc4\x97dyje.\n_START_SECTION_\nElgsena\n_START_PARAGRAPH_\nGyvena sekliose j\xc5\xabr\xc5\xb3 \xc4\xaflankose, dideliuose s\xc5\xabriuose ir apys\xc5\xabriuose e\xc5\xbeeruose, upi\xc5\xb3 \xc5\xbeiotyse. Aktyvus dien\xc4\x85. Gali plaukioti vandenyje. Peri didel\xc4\x97mis kolonijomis iki keli\xc5\xb3 de\xc5\xa1im\xc4\x8di\xc5\xb3 t\xc5\xabkstan\xc4\x8di\xc5\xb3 lizd\xc5\xb3. Lizd\xc4\x85 krauna pakrant\xc4\x97se ar dumblo salel\xc4\x97se i\xc5\xa1 dumblo su plunksn\xc5\xb3 ir kriaukli\xc5\xb3 priemai\xc5\xa1a. Deda 1 balt\xc4\x85 kiau\xc5\xa1in\xc4\xaf, kur\xc4\xaf peri 28-30 dien\xc5\xb3. Tik i\xc5\xa1siritusius jauniklius t\xc4\x97vai saugo nuo perkaitimo mojuodami sparnais ar sudarydami pav\xc4\x97s\xc4\xaf.\n_START_SECTION_\nMityba\n_START_PARAGRAPH_\nDidysis flamingas maitinasi braidydamas sekliame vandenyje ir lenktu snapu ko\xc5\xa1damas vanden\xc4\xaf. Minta smulkiais v\xc4\x97\xc5\xbeiagyviais, vandens moliuskais, dumbliais.'